โครงการลานกีฬาเพื่อชุมชน

1.ชื่อโครงการ

โครงการลานกีฬาเพื่อชุมชน

2.หลักการและเหตุผล

ในปัจจุบันคนในชุมชนส่วนใหญ่ทั้งเด็กและผู้ใหญ่ที่มีความต้องการที่จะออกกำลังกาย แต่ยังขาดแคลนในเรื่องของสนามกีฬา และอุปกรณ์ในการเล่นกีฬา เช่น บาสเก็ตบอล และฟุตบอลซึ่งเป็นกีฬาที่ต้องใช้พื้นที่ในการเล่น ซึ่งในกีฬาแต่ละชนิดนั้นจะก่อให้เกิดความสามัคคีในชุมชนและยังสอนให้รู้จักน้ำใจนักกีฬาอีกด้วย ส่วนคนชรานั้นจะจัดให้มีลู่สำหรับวิ่งหรือเดิน และมีการจัดลานแอโรบิคสำหรับผู้ที่สนใจ นอกจากนี้ทุกๆปี ควรจะมีการจัดแข่งกีฬาภายในเพื่อกระชับความสัมพันธ์ของคนในชุมชน

3.วัตถุประสงค์

- เพื่อส่งเสริมให้มีการดูแลรักษาสุขภาพของตนเองของคนภายในชุมชน

- ก่อให้เกิดความสามัคคีในชุมชน

- ทำให้นักกีฬารู้จักคำว่า “น้ำใจนักกีฬา”

- เพื่อให้เยาวชนใช้เวลาว่างให้เกิดประโยชน์ และห่างไกลจากยาเสพติด

- เพื่อให้เป็นสถานที่สำหรับพักผ่อนหย่อนใจ

4.กลุ่มเป้าหมาย

คนในชุมชนทุกเพศทุกวัย

5.วิธีการดำเนินการ

1. จัดตั้งคณะกรรมการเพื่อดูแลจัดการลานกีฬาของชุมชน

2. ก่อสร้างและซ่อมแซมสนามกีฬาของชุมชนให้สามารถใช้งานได้อย่างมีประสิทธิภาพ และเพียงพอกับจำนวนประชากรในชุมชน

3. สนับสนุนให้มีผู้นำหรือประธานของกีฬาแต่ละชนิดเพื่อเป็นจัดระบบภายในอีกทีหนึ่ง เช่น ชมรมแอโรบิค มีการหมุนเวียนเปลี่ยนสมาชิกขึ้นมาในการนำเต้นเพื่อลดค่าจ้างวิทยากร

4. รณรงค์ให้ทุกครอบครัวออกมาทำกิจกรรมร่วมกันทุกวันอาทิตย์เพื่อสานสัมพันธ์ในครอบครัวและระหว่างครอบครัว

5. มีการจัดกีฬากระชับสัมพันธ์ขึ้นทุกปี

6.ระยะเวลาในการดำเนินการ

การก่อสร้างและการปรับภูมิทัศน์อาจจะใช้เวลาอย่างน้อยประมาณ 3 เดิอนล

7.สถานที่ดำเนินการ

พื้นที่ว่างภายในชุมชนหรือสามารถปรับปรุงลานที่มีอยู่แล้วให้สามารถใช้การได้

8.งบประมาณ

- ค่าก่อสร้างและปรับภูมิทัศน์ 300,000 บาท

- ค่าอุปกรณ์กีฬาและอุปกรณ์ออกกำลังกาย 30,000 บาท

- ค่าจ้างสำหรับคนงานประมาณ 20,000 บาท ต่อ เดือน

- ค่าสาธารณูปโภคประมาณ 5,000 บาท ต่อ เดือน

9.ผลที่คาดว่าจะได้รับ

1. ทำให้คนในชุมชนมีสุขภาพที่ดี

2. ทำให้เกิดความสามัคคีในชุมชน

3. ทำให้เยาวชนใช้เวลาว่างให้เกิดประโยชน์และห่างไกลจากยาเสพติด

10.ผู้รับผิดชอบโครงการ

นายมนัสวี วัฒนจริยา เลขที่ 25 ชั้น ม.6/1